Diari Oficial de la Generalitat Valenciana


Sumari del DOGV 6591, del 22-08-2011 (2011/8926)

Licitació del concurs per a la selecció de l'empresari constructor per a l'execució de les obres d'urbanització del Programa d'Actuació Integrada de la unitat d'execució en sòl urbà Camí Paterna, del Pla General d'Ordenació Urbana de Bétera.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6591

Data del DOGV
:   22-08-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/8926


Data del document
:   12-08-2011

Organisme emissor
:   Urbe Construcciones y Obras Públicas, SL

Tipus de document
:   Anunci

Descriptors 

:   * Bétera
    * contracte d'obres

Licitació del concurs per a la selecció de l'empresari constructor per a l'execució de les obres d'urbanització del Programa d'Actuació Integrada de la unitat d'execució en sòl urbà Camí Paterna, del Pla General d'Ordenació Urbana de Bétera.  
  
 [2011/8926]  
La mercantil Urbe Construcciones y Obras Públicas, SL, amb domicili social en el carrer Thomas Alva Edison, núm. 7, parc Tecnològic, (46027) Paterna, i CIF número K59139903, ostenta la condició d'agent urbanitzador del Programa d'Actuació Integrada de la unitat d'execució en sòl urbà Camí Paterna, en virtut de l'acord adoptat pel Ple de l'Ajuntament de Bétera, en la seua sessió celebrada el 4 de juliol de 2005, elevada a definitiva en virtut de l'acord d'aprovació de la Comissió Territorial d'Urbanisme de data 15 de maig de 2007, pel qual es va aprovar el pla de reforma interior de millora de la dita unitat d'execució, i es va formalitzar el contracte d'execució i desplegament del programa en data 6 de març de 2009.  
Mitjançant un Decret de l'Alcaldia de 9 de març de 2011, l'Ajuntament de Bétera, va ratificar el plec de clàusules particulars i prescripcions tècniques presentat, per les quals s'ha de regir el concurs per a la selecció de l'empresari constructor.  
Que conforme a l'article 359 del Decret 67/2006, de 12 de maig, del Consell Valencià, pel qual s'aprova el Reglament d'Ordenació i Gestió Territorial i Urbanística, es remetrà l'anunci de concurs per a la seua publicació al Diari Oficial de la Unió Europea i després del Diari Oficial de la Comunitat Valenciana.  
Que els interessats a participar en el concurs de selecció de l'empresari constructor hauran de reunir els requisits de la solvència tècnica, econòmica i professional així com la classificació necessària que es fixen en el plec de clàusules particulars i prescripcions tècniques i no estar incurs en alguna de les causes de prohibició per a contractar que establixen en el mateix i en la vigent Llei de Contractes de les Administracions Públiques i la legislació urbanística valenciana.  
Qualsevol interessat podrà presentar les seues proposicions en plica segellada dins del termini de dos mesos a comptar de la publicació d'aquest anunci en el Diari Oficial de la Unió Europea, el qual es va produir el dia 10 d'agost de 2011, en la notaria de César Belda Casanova, sítia a la plaça de Sant Roc, 7 de Burjassot, de dilluns a divendres, de 09.00 a 14.00 hores, on quedaran dipositades fins a la seua obertura.  
Una còpia diligenciada del plec de clàusules particulars i prescripcions tècniques, així com de l'alternativa tècnica i de la proposició juridicoconòmica del programa es troba a disposició dels interessats en la seu de l'Ajuntament de Bétera, siti en el carrer de José Gascó, núm. 9, i en la notaria de César Belda Casanova, situada a la plaça de Sant Roc, 7 de Burjassot, en dies i hores d'atenció al públic.  
  
Al quint dia hàbil a comptar de la finalització del termini per a la presentació de les ofertes, l'urbanitzador, sota fe notarial, qualificarà prèviament els documents acreditatius de la personalitat, capacitat i solvència dels licitadors presentats dins del termini i la forma escaient. Una vegada qualificada la personalitat, capacitat i solvència dels licitadors l'urbanitzador procedirà a continuació, en acte públic i sota fe notarial, a l'obertura de les ofertes d'aquells que hagen sigut qualificats favorablement. Les ofertes dels licitadors es protocol·litzaran a l'acta notarial corresponent. L'obertura de pliques es realitzarà sota la direcció d'urbanitzador i la fe pública del notari, que farà constar les actuacions i incidències que es produïsquen per mitjà de diligència en l'acta del concurs. Igualment, el notari supervisarà i assessorarà sobre el compliment de la legalitat formal durant l'acte.  
La proposta d'adjudicació junt amb la resta de propostes presentades, incloses les que hagen sigut qualificades negativament, seran comunicades a l'administració actuant en el termini de cinc dies des de l'obertura de pliques.  
Les propostes d'adjudicació no crea cap dret a favor de l'empresari proposat, ni enfront de l'urbanitzador ni enfront de l'administració, mentres no s'haja ratificat o rectificat per esta última i s'haja adjudicat el contracte en conseqüència.  
  
Una vegada rebudes totes les propostes per l'administració actuant, es traslladaran les mateixes als servicis tècnics municipals perquè emeten un informe preceptiu no vinculant en el termini de cinc dies. La falta d'emissió de l'informe en termini no impedirà la continuació del procediment.  
L'administració municipal haurà de determinar si la qualificació de la personalitat, capacitat i solvència dels licitadors efectuada per l'urbanitzador va ser correcta i, a continuació, haurà de ratificar o rectificar la proposta d'adjudicació.  
La resolució municipal haurà de produir-se en el termini màxim de 15 dies, a comptar des de l'endemà a aquell en què la proposta d'adjudicació tinga la seua entrada en el registre d'eixa administració.  
De no dictar-se la resolució de ratificació o rectificació dins del termini assenyalat en el paràgraf precedent s'entendrà ratificada la proposta d'adjudicació.  
La resolució per la qual l'Ajuntament ratifique o rectifique la selecció d'empresari constructor es notificarà a l'urbanitzador i a tots els participants en la licitació dins del termini de 10 dies.  
La certificació municipal de la resolució de ratificació o rectificació de la proposta d'adjudicació es protocol·litzarà en acta notarial del concurs. En el cas que la ratificació es produïsca per silenci administratiu, es protocol·litzarà la còpia de la comunicació fefaent cursada per l'urbanitzador a l'administració actuant.  
  
Paterna, 12 d'agosth de 2011.- L'administrador únic: Antonio Tatay Noguera.